stanford-oval/wikipedia huggingface dataset:
מתקפת הטרור במומבאי (2008)

| חלק מטרור בהודו |
| --- | --- |

 תאריך:  26 בנובמבר 2008 – 29 בנובמבר 2008 (4 ימים) 
 מקום:  מומבאי 
 מטרה:  קפה לאופולד, אוברוי טריידנט, בית החולים קמה, מלון ארמון טאג' מהאל, תחנת צ'האטראפאטי שיוואג'י, בית נרימאן 
 קואורדינטות:  18°55′19″N 72°50′00″E﻿ / ﻿18.921944444444°N 72.833333333333°E﻿ / 18.921944444444; 72.833333333333
 סוג:  מתקפת טרור מתואמת 
 נשק:  AK-47, AK-74, RDX, רימון יד 
 הרוגים:  241 
 פצועים:  308 
 מבצע:  לשקאר-א-טייבה לשקאר-א-טייבה
 מספר מפגעים:  10 
 
 
מתקפת הטרור במומבאי החלה ב-26 בנובמבר 2008 וארכה יומיים וחצי. המתקפה נערכה כנגד יעדים שונים בו זמנית בדרום העיר מומבאי שבהודו, ובמהלכה עשרה מחבלים חמושים ברובים, רימוני יד וחומר נפץ, שתקפו כמעט בו-זמנית עשרה יעדים, הרגו אזרחים ולקחו בני ערובה.
במתקפת טרור זו שנמשכה כיומיים וחצי, נהרגו 207 בני אדם, 178 מהם הודים והשאר זרים ונפצעו 694 בני אדם, 657 מהם הודים והשאר זרים. הכוחות מיוחדים ללוחמה בטרור של הודו (אנ') הופעלו כנגד המחבלים, לכדו אחד מהם והרגו תשעה. ייתכן שמחבלים נוספים נמלטו.
המחבל שנלכד הודה בחברות בארגון הטרור הפקיסטני-אסלאמיסטי לשקאר א-טייבה, וציין כי תכנון המתקפה נמשך כשנה וחצי (משערים שזאכי א-רחמן לאחבי היה בין המתכננים הראשיים), והיעדים העיקריים שהותקפו, מלון ארמון טאג' מהאל, מלון אוברוי טריידנט ובית חב"ד, נבחרו מראש. בעיתון הבריטי הטיימס דווח כי חמישה מהמחבלים לא נלכדו, לפי העובדה שבספינה שבאמצעותה באו הטרוריסטים למומבאי נמצא ציוד עבור 15 גברים (15 חגורות הצלה ואפילו 15 מברשות שיניים), מה שגרם לחשש לפיגוע נוסף.
תחנת הרכבת צ'האטראפאטי שיוואג'י, מיעדי המתקפה
רשימת הפיגועים

המקומות שהותקפו, לפי סדר תקיפתם, הם:
קפה לאופולד - מסעדת תיירים פופולרית. חמישה מחבלים נכנסו למסעדה, ירו והשליכו רימוני יד.
בית חב"ד - שוכן בבניין בן חמש קומות הנקרא "בית נרימאן" (नरीमन हाउस): מחבלים שהתבצרו בבית החזיקו בני ערובה. בית חב"ד היה המקום שריתק את הישראלים ואת התקשורת הישראלית במהלך שלושת ימי ההתקפה בגלל היותו אתר יהודי. צבא הודו השתלט על הבית וחיסל את המחבלים לאחר יומיים ב-28 בנובמבר. בתום ההשתלטות של הקומנדו ההודי על הבית התגלו גופות שישה מבאי הבית: מנהלי הבית בני הזוג הרב גבריאל ורבקה הולצברג וארבעה יהודים נוספים: בן ציון קרומן ואריה לייבוש טייטלבאום (מתארחים, משגיחי כשרות), יוכבד אורפז (מטיילת אשר באה לבקר את ילדיה ונכדיה שטיילו בהודו) ונורמה שוורצבלט - רבינוביץ' (יהודיה-מקסיקנית שעמדה לעלות לישראל כמה ימים לאחר הפיגוע). במהלך המצור על הבית נמלטה ממנו עוזרת הבית סנדרה סמואל עם בנם של משפחת הולצברג, משה, בן השנתיים. מספר שנים לאחר מכן העניקה ממשלת ישראל אזרחות למטפלת. אחד האורחים הישראלים ששהה בבניין בזמן פריצת המחבלים אליו, הצליח לברוח מאחד מחלונות הבניין, מיד בתחילת התופת. ב-18 בינואר 2018, חזר בנם של משפחת הולצברג אל מקום האירוע לראשונה יחד עם ראש ממשלת מדינת ישראל בנימין נתניהו. הביקור של השניים נעשה כחלק מביקורו של נתניהו במדינה. ב-13 ביוני 2018 העניק הוועד היהודי-האמריקאי את פרס "מגן האומץ" (The Moral Courage Award) לעוזרת הבית סנדרה סמואל.
תחנת הרכבת צ'האטראפאטי שיוואג'י - מחבלים ירו על נוסעים בתחנת הרכבת.
מלון ארמון טאג' מהאל, הוא מלון יוקרתי ברובע קולאבה, סמוך למבנה שער הודו: שלושה מחבלים חדרו למלון, לקחו כמאה בני ערובה ורצחו למעלה מ-50 מהם. למלון נגרם נזק כבד, הוא ניזוק משרפה שפרצה בו במהלך המתקפה.
מלון אוברוי טריידנט - מחבלים חדרו למלון ולקחו בני ערובה ורצחו למעלה מ-60 מהם.
פרוור פרלה בצפון העיר - פיצוץ מכונית תופת.
בית החולים קמה ומטה משטרת מומבאי
בית הקולנוע מטרו אדלאבס
מזאגון - פיצוץ מכונית תופת.
החשד הוא שהקורבנות הראשונים של הטרוריסטים היו אנשי ספינת דיג מהעיר פורבנדר, שנחשבה לנעדרת מאז 14 בנובמבר. רב החובל של הספינה נמצא מת, ויתר אנשי הצוות נעדרים. הטרוריסטים כנראה השתלטו על הספינה, ובאמצעותה הגיעו לחוף מומבאי.
המספר הרשמי של ההרוגים מאז 30 בנובמבר 2008 עומד על 173, ומספר הפצועים עומד על 694.
כרונולוגיית הפיגועים > מלון טאג' מאהל

לפחות 60 אנשים נרצחו, ו-3 מחבלים נהרגו.
רביעי (26 בנובמבר)
22:03 - קבוצת מחבלים תוקפת את בית המלון.
חמישי (27 בנובמבר)
03:00 - שרפה גדולה פורצת במלון ולאחר כשעה מתחיל פינוי אנשים.
04:30 - מכבי אש מחלצים מספר אנשים מהקומות התחתונות, ונאבקים עם הלהבות בקומות העליונות.
09:15 - כוחות ביטחון הודיים מנסים להשתלט על המלון.
10:30 - חברי המשמר הלאומי ההודי מתחילים בסריקה מחדר לחדר במלון.
11:00 - על פי מקורות צבאיים הודיים, לפחות 40 בני ערובה מוחזקים במלון.
לילה - הצבא ההודי משתלט על המבנה מקומת הקרקע עד הקומה הרביעית.
שישי (28 בנובמבר)
00:16 - כל המחבלים במלון מחוסלים, פרט לאחד.
00:25 - קולות ירי נשמעים מהבניין הישן של המלון.
00:47 - פיצוץ עז נשמע במלון.
03:00 - בחדשות מדווחים שהמצור על המלון הסתיים, אך מחבל אחד עדיין מתבצר שם.
10:57 - חייל קומנדו הודי נפצע קשה לדברי המשטרה ההודית, הבניין החדש של המלון עבר כולו לשליטתה.
11:49 - קולות ירי ופיצוץ עז נשמעים מחוץ לבניין הישן של המלון.
17:20 - קרבות קשים במלון, גופות מוצאות החוצה.
שבת (29 בנובמבר)
בוקר - מקורות במשטרת הודו מודיעים שהמחבלים האחרונים חוסלו.
כרונולוגיית הפיגועים > מלון אוברוי טריידנט

לפחות 50 אנשים נרצחו, ו-2 מחבלים נהרגו.
רביעי (26 בנובמבר)
21:57 - קבוצת מחבלים מתקיפה את בית המלון.
חמישי (27 בנובמבר)
02:00 - כוחות צבא הודיים מגיעים ומתחילים בפעולות החילוץ.
בוקר - הטלוויזיה ההודית מדווחת ששבעה תוקפים מחזיקים שם בבני ערובה.
אחר הצהריים - פיצוצים עזים נשמעים מהמלון.
17:00 - הצבא ההודי מחלץ כ-10 בני ערובה ומנסה לפנות אנשים מבוהלים.
20:00 - שרפה פורצת בקומה הרביעית.
21:00–22:30 - נשמעים פיצוצים של רימוני יד.
שישי (28 בנובמבר)
01:00 - קולות ירי נשמעים מהמלון.
10:30 - הצבא ההודי מחלץ כ-30 בני ערובה.
14:40 - מפקד המשמר הלאומי ההודי מודיע שהמצב בשליטה, ושכל בני הערובה חולצו.
כרונולוגיית הפיגועים > בית חב"ד

בית חב"ד שכן ב"בית נרימאן" (नरीमन हाउस), בניין בן חמש קומות באזור הדרומי של מומבאי.
6 יהודים נרצחו, ו-2 מחבלים נהרגו.
רביעי (26 בנובמבר)
21:45 - מחבלים תוקפים את הבית.
חמישי (27 בנובמבר)
15:00 - המשטרה ההודית מוסרת שהרב גבריאל הולצברג הוא אחד מבני הערובה.
22:15 - קולות ירי נשמעים מתוך הבית.
לילה - מקורות הודיים רשמיים מוסרים ששמונה בני ערובה שוחררו.
שישי (28 בנובמבר)
00:01 - שבעה בני ערובה יוצאים לחופשי.
07:27 - חמישה חיילי קומנדו הודי נוחתים ממסוקים על גג הבית.
08:06 - פיצוץ של רימון יד נשמע בקומתו הרביעית של הבית.
08:25 - כוחות קומנדו הודיים נכנסים לקומה הרביעית ונשמעים שני פיצוצים עזים. בשעתיים הקרובות מתנהלים קרבות בבית.
17:00 - פיצוצים וקולות ירי נשמעים מתוך הבית.
19:00 - המשמר הלאומי מוסר שחמישה בני ערובה נהרגו על ידי המחבלים.
23:46 - כוחות הקומנדו מצליחים להשתלט על הבית.
קורבנות

| אזרחים | הרוגים | נפגעים |
| --- | --- | --- |
| הודו הודים | 178 | 657 |
| ארצות הברית אמריקנים | 4 | 3 |
| אוסטרליה אוסטרלים | 4 | 2 |
גרמניה גרמנים: 3
קנדה קנדים: 2
| ישראל ארצות הברית ישראלים-אמריקאים | 2 | - |
| ישראלישראלים | 6 | - |
| צרפתצרפתים | 2 | - |
| בריטניהקפריסין בריטים-קפריסאים | 1 | 7 |
יפן יפנים: 1
ירדן ירדנים: 1
איטליה איטלקים: 1
| הולנד בלגיה הולנדים-בלגים | 1 | - |
| תאילנדתאילנדים | 1 | - |
| מלזיה מלזים | 1 | - |
| מאוריציוס אזרחי מאוריציוס | 1 | - |
| מקסיקו מקסיקנים (יהודיה) | 1 | - |
| סינגפורסינגפורים | 1 | - |
| בריטניה בריטים | - | 7 |
| ספרד ספרדים | - | 2 |
| עומאן עומאנים | - | 2 |
| הרפובליקה העממית של סין סינים | - | 1 |
| אוסטריה אוסטרים | - | 1 |
| הפיליפינים פיליפינים | - | 1 |
| פינלנד פינים | - | 1 |
| נורווגיה נורווגים | - | 1 |
| סה"כ | 207 | 694 |
בעקבות הפיגוע

בעקבות הפיגוע התפטרו מתפקידם שר הפנים של הודו שיברג' פטיל, שהוא האחראי על ביטחון הפנים במדינה, והיועץ לביטחון לאומי.
הערכתה של הודו, שהמחבלים הגיעו מפקיסטן והתאמנו בה, גרמה למתיחות רבה ביחסים בין שתי המדינות. מספר ימים לאחר המתקפה הודו הגישה לפקיסטן רשימה של 20 חשודים במעורבות בפיגוע, ותבעה את הסגרתם.
מבין עשרת המחבלים שביצעו את המתקפה עצמה, נהרגו תשעה. על המחבל ששרד, פקיסטני בן 22, נגזר עונש מוות במאי 2010 לאחר שהורשע ב-86 סעיפי אישום, והוא הוצא להורג בתלייה ב-21 בנובמבר 2012. שני אזרחים הודים, שהועמדו לדין על סיוע למחבלים, זוכו מאשמה.
בעקבות הפיגוע הקימה ממשלת מהאראשטרה יחידה מיוחדת ללוחמה בטרור, פורס ואן בסיוע משמר הגבול הישראלי.
כשנה לאחר הפיגוע, נעצר בארצות הברית, אזרח אמריקאי בחשד במעורבות בתכנון מתקפת הטרור תוך קשר עם ארגון טרור פקיסטני. על פי החשד, האיש התארח בבית חב"ד חודשים ספורים לפני הפיגוע כשהוא מחופש ליהודי דתי.
הפיגוע בתרבות

בשנת 2019 עלה לאקרנים הסרט מלון מומבאי. הסרט מתחיל בשייט של עשרת המחבלים עד לעגינתם סמוך לשער הודו ומתמקד במאורעות שהתרחשו במלון הטאג' מאהל. שאר אתרי הפיגועים הוזכרו בקצרה.
טלי אברהמי, מפיקת סרטים חרדית, הפיקה סרט בשם "בומבאי" בו שילבה בתוך העלילה הכללית את סיפורם של שליחי חב"ד גבי ורבקי הולצברג שנרצחו בפיגוע.
לקריאה נוספת

ליאור אלפרוביץ, השליחות האחרונה - סיפור שליחי חב"ד שנהרגו בפיגוע במומביי, אחוזת בית, 2012
נדב איל, המרד נגד הגלובליזציה. "טרור במומבאי 2008" (עמוד 85), ידיעות אחרונות, 2018
כדורגל חופים בישראל

משחק בין יהלומי נתניה לאס"א באר שבע במסגרת הליגה
ב-1 ביוני 2007 נחנך ענף כדורגל החופים בישראל תחת פיקוחה של ההתאחדות לכדורגל בישראל. לציון פתיחת הליגה הישראלית, שוחק משחק ידידות בין נבחרת אנגליה לנבחרת ישראל, אשר הסתיים בניצחון 5–6 לזכות ישראל. משחקי כדורגל החופים בישראל נערכו בדרך כלל בימי שישי בזירת כדורגל החופים מדי שנה בחוף פולג שבנתניה, עד שבקיץ 2024 ולאחר אי קיום הליגה במשך ארבע שנים, הוחלט להעבירה לחוף הגולשים בראשון לציון והיא תשוחק במתכונת טורניר בן חמישה ימים ולא במתכונת ליגה. בשנת 2023 זכתה קבוצת בני "פלפלה" כפר קאסם בגביע אירופה לאלופות, וב-2024 זכתה בגביע העולם לאלופות.
הליגה הישראלית בכדורגל חופים

שבוע לאחר חניכתו של הענף, נפתחה הליגה הישראלית בכדורגל חופים הנערכת מדי יום שישי, ובה משחקים עשרות שחקני עבר, שחקני קטרגל ושחקני מחלקות נוער של קבוצות כדורגל מרחבי הארץ.
בעונת הבכורה של הליגה, השתתפו בליגה שמונה קבוצות, אשר התחרו במסגרת בית ליגה אחד. כל קבוצה שיחקה משחק בודד מול כל קבוצה אחרת, כאשר בתום שבעת המחזורים של הליגה, ארבע הקבוצות המדורגות ראשונות בבית, עלו לשלב הפיינל פור, בו הקבוצה המדורגת ראשונה פגשה בקבוצה המדורגת רביעית, והמדורגת שנייה פגשה במדורגת שלישית.
לקראת עונת קיץ 2008 הורחבה הליגה ל-10 קבוצות. לליגה הצטרפו שתי קבוצות חדשות, "קאזה דו ברזיל" אילת ונסיכי "90FM" חדרה. נוסף על כך החליפה "דיל טוב" אשקלון את עירוני ראשון לציון. 10 הקבוצות חולקו ל-2 בתים. כל קבוצה שיחקה משחק בודד מול כל קבוצה אחרת בבית שלה. ארבע הקבוצות, שסיימו במקומות הראשונים בכל בית עלו לרבע הגמר, כאשר קבוצה, שסיימה במקום הרביעי בביתה שיחקה מול הקבוצה, שסיימה במקום הראשון בבית המקביל, ואילו קבוצה, שסיימה במקום השלישי בביתה שיחקה מול הקבוצה, שסיימה במקום השני בבית המקביל.
לקראת עונת 2009 עלתה קבוצת "קדמת עדן" כפר סבא לליגה הראשונה במקומה של היורדת אוניברסיטת בן-גוריון באר שבע. שיטת המשחקים בעונת 2008: עשר הקבוצות חולקו לשני בתים. כל קבוצה שיחקה משחק בודד מול כל קבוצה אחרת בבית שלה. ארבע הקבוצות, שסיימו במקומות הראשונים בכל בית עלו לרבע הגמר, כאשר קבוצה, שסיימה במקום הרביעי בביתה שיחקה מול הקבוצה, שסיימה במקום הראשון בבית המקביל, ואילו קבוצה, שסיימה במקום השלישי בביתה שיחקה מול הקבוצה, שסיימה במקום השני בבית המקביל. שתי הקבוצות האחרונות, "שווה שווה" ירושלים ו-"קאזה דו ברזיל" אילת שיחקו ביניהן על הירידה מהליגה הבכירה, כשלבסוף ירושלים הודחה. בגמר ניצחה עירוני "מסעדות אחלה" פתח תקווה את המארחת יהלומי "דורון מוטורס" נתניה.
ב-2 ביולי 2010 נערך מחזור המוקדמות של הליגה הישראלית בכדורגל חופים. במוקדמות התמודדו קבוצות מתל מונד, חולון, ירושלים וחיפה. בתום המחזור עלתה עידו קרן חיפה עם שלושה ניצחונות מתוך שלושה משחקים.
בעונת 2012 של כדורגל החופים בישראל, נחקק חוק על ידי הנהלת הליגה, שמאפשר שיתוף של עד שני שחקנים זרים במשחק פעיל על החול (בעוד שהאחרים יושבים על הספסל). החוק בא להביא לרמה הוגנת של משחק ואי הפיכת הקבוצה לקבוצה בעלת שחקנים זרים מרובים.
הליגה הישראלית בכדורגל חופים > האלופות והסגניות

| עונה | אלופת ישראל בכדורגל חופים | תוצאה | סגנית | מקום שלישי | תוצאה | מקום רביעי |
| --- | --- | --- | --- | --- | --- | --- |
| 2024 | בני "פלפלה" כפר קאסם | 2:4 | הפועל Towers חדרה | עירוני ראש העין ומ.כ. יבלונקה תל אביב | עירוני ראש העין ומ.כ. יבלונקה תל אביב | עירוני ראש העין ומ.כ. יבלונקה תל אביב |
| 2019 | בני "פלפלה" כפר קאסם | 5:5 (0:1 בפנדלים) | מכבי "רימקס" נתניה | הפועל "צרפתי שמעון" אשקלון והפועל "קונפינו" חדרה | הפועל "צרפתי שמעון" אשקלון והפועל "קונפינו" חדרה | הפועל "צרפתי שמעון" אשקלון והפועל "קונפינו" חדרה |
| 2018 | מכבי "רימקס" נתניה | 2:3 | בני "פלפלה" כפר קאסם | בית"ר "איטלי גולד תכשיטים" ירושלים והפועל "יהלומית פרץ/תגלית" כרמיאל | בית"ר "איטלי גולד תכשיטים" ירושלים והפועל "יהלומית פרץ/תגלית" כרמיאל | בית"ר "איטלי גולד תכשיטים" ירושלים והפועל "יהלומית פרץ/תגלית" כרמיאל |
| 2017 | מכבי "רימקס" נתניה | 3:4 | בני "פלפלה" כפר קאסם | הפועל "שלטל" כרמיאל ועירוני "אופיס דיפו" פתח תקווה | הפועל "שלטל" כרמיאל ועירוני "אופיס דיפו" פתח תקווה | הפועל "שלטל" כרמיאל ועירוני "אופיס דיפו" פתח תקווה |
| 2016 | בני "פלפלה" כפר קאסם | 3:4 | "שוורץ הום" ראש העין | בני יהודה "ניצן" ומכבי "רימקס" נתניה | בני יהודה "ניצן" ומכבי "רימקס" נתניה | בני יהודה "ניצן" ומכבי "רימקס" נתניה |
| 2015 | בני "פלפלה" כפר קאסם | 1:3 | יהלומי "דורון מוטורס" נתניה | בית"ר "Itrader" ירושלים והפועל "אנרג'י פארק" חדרה | בית"ר "Itrader" ירושלים והפועל "אנרג'י פארק" חדרה | בית"ר "Itrader" ירושלים והפועל "אנרג'י פארק" חדרה |
| 2014 | יהלומי "דורון מוטורס" נתניה | 3:8 | עירוני "קייטרינג היצירה" פתח תקווה | עירוני ראש העין והפועל "יניב" חולון | עירוני ראש העין והפועל "יניב" חולון | עירוני ראש העין והפועל "יניב" חולון |
| 2013 | בני "פלפלה" כפר קאסם | 3:5 | יהלומי "דורון מוטורס" נתניה | עירוני "אלוני האפט" ראש העין ומכבי "סוכניות לביטוח עידו קרן" חיפה | עירוני "אלוני האפט" ראש העין ומכבי "סוכניות לביטוח עידו קרן" חיפה | עירוני "אלוני האפט" ראש העין ומכבי "סוכניות לביטוח עידו קרן" חיפה |
| 2012 | בני "פלפלה" כפר קאסם | 4:4 (1:2 בפנדלים) | "הראשון במשכנתאות" ראש העין | עירוני "קידוחי שער" פתח תקווה ויהלומי "דורון מוטורס" נתניה | עירוני "קידוחי שער" פתח תקווה ויהלומי "דורון מוטורס" נתניה | עירוני "קידוחי שער" פתח תקווה ויהלומי "דורון מוטורס" נתניה |
| 2011 | עירוני "אלקטיס" ראש העין | 5:8 | יהלומי "דורון מוטורס" נתניה | "קדמת עדן" כפר סבא ו"ממחזרי" חדרה | "קדמת עדן" כפר סבא ו"ממחזרי" חדרה | "קדמת עדן" כפר סבא ו"ממחזרי" חדרה |
| 2010 | "קדמת עדן" כפר-סבא | 3:5 | יהלומי "דורון מוטורס" נתניה | "עידו קרן" חיפה ועירוני "נאפיס" ראש העין | "עידו קרן" חיפה ועירוני "נאפיס" ראש העין | "עידו קרן" חיפה ועירוני "נאפיס" ראש העין |
| 2009 | עירוני "מסעדות אחלה" פתח תקווה | 0:2 | יהלומי "דורון מוטורס" נתניה | בני "פלפלה" כפר קאסם | 6:8 | עירוני "Frame" ראש העין |
| 2008 | נסיכי "90FM" חדרה | 6:7 | "שווה שווה" ירושלים | עירוני "REMI" ראש העין | 9:10 | בני "פלפלה" כפר קאסם |
| 2007 | יהלומי "אגדיר" נתניה | 2:5 | מ.ז ראש העין | בני "פלפלה" כפר קאסם ואס"א באר שבע | בני "פלפלה" כפר קאסם ואס"א באר שבע | בני "פלפלה" כפר קאסם ואס"א באר שבע |
נבחרת ישראל בכדורגל חופים

נבחרת ישראל בכדורגל חופים היא נבחרתה הלאומית של ישראל בכדורגל חופים.
נבחרת ישראל בכדורגל חופים > הסגל הנוכחי

נכון למשחק הידידות נגד כוכבי נבחרת ברזיל שנערך ב-5 ביולי 2019
נבחרת ישראל בכדורגל חופים > צוות מקצועי

מאמן - מאמון עאמר
עוזר מאמן - לירון פרטוק
מנהל הנבחרת - נימר עאמר
מאמן שוערים - דני שושן
מאמן כושר - איתן פרידמן
רופאת הנבחרת - ד"ר מיכל גולדוירט
נבחרת ישראל בכדורגל חופים > מוקדמות אליפות אירופה 2007

ב-30 ביוני 2007 השיגה הנבחרת את ניצחונה הראשון במסגרת רשמית, כאשר ניצחה את נבחרת יוון בתוצאה 1-2, במוקדמות אליפות אירופה. זה היה המשחק השני של ישראל במסגרת רשמית. רוסיה השיגה שני ניצחונות משני משחקים באותו הבית, ולכן היא העפילה לטורניר גמר אליפות אירופה על חשבונה של נבחרת ישראל. צחי אילוז זכה בתואר מלך השערים בטורניר.
נבחרת ישראל בכדורגל חופים > טורניר היהלומים 2007

ב-9 באוגוסט וב-10 באוגוסט 2007 נערך לראשונה "טורניר היהלומים". הטורניר נערך בחוף פולג בנתניה בשיטת נוק-אאוט של חצי גמר וגמר. בטורניר השתתפו 4 נבחרות: ישראל, צרפת, טורקיה וגרמניה. ישראל זכתה בטורניר לאחר ניצחון 3–4 על גרמניה. שחקן העבר הצרפתי המפורסם אריק קנטונה לקח חלק בטורניר.
נבחרת ישראל בכדורגל חופים > גביע האתגר challenge cup 2008

גמר גביע האתגר לשנת 2008, המהווה את המפעל השני בחשיבותו באירופה התקיים בחוף פולג שבנתניה. הטורניר היה אמור במקורו להיות משוחק באוסטריה בצמידות לגמר היורו, אך הועבר לישראל ונערך בתאריכים 25 עד ה-27 ביוני 2008.
המפעל, שהתווסף ליורוקאפ, מהווה את המפעל הנוסף באירופה (בדומה לגביע אופ"א בכדורגל או יורוקאפ בכדורסל) והוא מיועד לקבוצות המדורגות בדרג B. הזוכה בגביע מעפילה אוטומטית לדרג A ותשתתף בשנה הבאה בגמר גביע היורוקאפ.
במפעל השתתפו הנבחרות הבאות:
ישראל (מארחת)
גרמניה
נורווגיה
צ'כיה
הונגריה
טורקיה
בדרך אל התואר, נבחרת ישראל ניצחה את טורקיה בחצי הגמר. בגמר, שנערך ב-27 ביוני 2008, נבחרת ישראל ניצחה את נבחרת גרמניה בתוצאה של 3–4, זכתה בתואר והעפילה לאליפות אירופה בעונה הבאה. זו הייתה הזכייה הראשונה של ישראל בתואר כדורגל אירופי כלשהו.
נבחרת ישראל בכדורגל חופים > ישראל נגד ברזיל

ב-11 ביולי 2008, נערך משחק ידידות בין ישראל לאלופת העולם, ברזיל, כחלק מחגיגות שנת ה-60 למדינת ישראל.
בסיומו של המשחק ברזיל הביסה את ישראל 3–11. בתחילת המשחק ישראל הספיקו לעלות ליתרון מוקדם 1–2, כולל שער של צחי אילוז במספרת, אך ברזיל השוותה עוד בטרם הסתיים השליש הראשון. בהמשך, השליטה הברזילאית הביאה אותם לניצחון. בורו סיים כמלך השערים, לאחר שכבש רביעייה, כולל שלושער בתוך דקה בלבד. לזכות ישראל, ערן לוי כבש שני שערים וצחי אילוז את השלישי.
נבחרת ישראל בכדורגל חופים > מוקדמות אליפות אירופה 2010 דרג ב'

ב-28 וב-29 במאי 2010 נבחרת ישראל התמודדה במוקדמות אליפות אירופה דרג ב' מול נבחרות יוון גרמניה בהתאמה. במשחק הראשון ניצחה נבחרת ישראל את יוון בתוצאה 9:5. ביום למחרת ניצחה גם את גרמניה בתוצאה 6:3. בכך שמרה נבחרת ישראל על רקורד מושלם מול שתי הנבחרות והעפילה לאליפות מראשות הבית.
הישגי קבוצות ישראליות

בתום העונה הראשונה של הליגה הישראלית בכדורגל חופים (עונת 2007), קיבלו הקבוצות הישראליות הזדמנות ראשונה לשחק במסגרות אירופאיות. האלופה, יהלומי נתניה, הוזמנה להשתתף במפעל הבכיר לקבוצות באירופה, ליגת האלופות בכדורגל חופים. סגניתה בארץ, עירוני ראש העין הוזמנה לקחת חלק בטורניר המשני באירופה (המקביל לגביע אופ"א בכדורגל), הקאפיטל קאפ.
שתי הקבוצות הישראליות הופיעו בהצלחה בתחרויות אלו. "ליסינג ישיר" נתניה פתחה בניצחון מרשים 4–10 ברבע הגמר על אלופת אסטוניה, אך בחצי הגמר הפסידה נתניה לאלופת צ'כיה 7–8 בהארכה, לאחר שכבר הובילה 2–6. בקרב על המקום השלישי הפסידה נתניה לאלופת ספרד 6–8, ונאלצה להסתפק במקום הרביעי בליגת האלופות הארופאית בכדורגל חופים. ראש העין הצליחה אף יותר בקאפיטל קאפ, לאחר שניצחה בשמינית הגמר את א.א.ק לימסול הביתית 1–3, ברבע גמר היא ניצחה 2–5 את אפואל ניקוסיה, 3-2 בחצי גמר מלא שערוריות על א.א.ק סלוניקי היוונית ולבסוף 3–6 בגמר על בוקה ג'וניורס המוזמנת הארגנטינאית, בדרך אל התואר.
ב-17 בינואר 2008 התקיים טורניר מרובע באירופה, בין נבחרות ספרד, פורטוגל, צרפת ונבחרת האולסטאר הארופאית. בבקשת ארגון ה-BSWW, הוזמן צחי אילוז לנבחרת האולסטאר, קפטן "ליסינג ישיר" נתניה ונבחרת ישראל, המחזיק בתארים מלך השערים וה-MVP של מוקדמות אליפות אירופה לשנת 2007.
החל מ-25 במאי 2018 שיחקה בני "פלפלה" כפר קאסם בקמפיין המוקדמות של גביע אירופה לאלופות, שנקרא "גביע נזארי". בשלב הבתים גברה על דונקירק מצרפת בתוצאה 4–7, בוארכוס מפורטוגל בתוצאה 4–11 ולבאנטה מספרד בתוצאה 7–9 ולמעשה העפילה לשלב הבתים של הסיבוב הראשי בגביע אירופה לאלופות. גם בשלב זה, כפר קאסם ניצחה את כל שלושת משחקיה, בוקה גדנסק מפולין בתוצאה 0–9, פליאס דה מזארון מספרד בתוצאה 2–6 ובנפיקה לורס מפורטוגל בתוצאה 4–5. כפר קאסם העפילה מהמקום הראשון בבית, שהעניק לה גם את השתתפות בגמר גביע נזארי נגד קריסטל מרוסיה וגם השתתפות בשמינית הגמר של הקמפיין כולו. במשחק זה, הפסידה כפר קאסם בתוצאה 2–3 וסיימה כסגנית מחזיקת גביע נזארי. בשל הפסדה בשמינית הגמר, כפר קאסם החלה לשחק את שלושת משחקי הדירוג שיקבעו באיזה מקום תסיים בין 9 ל-16. במשחק הראשון גברה בתוצאה 3–4 על וייבור, אלופת אוקראינה, כשהשער המכריע הגיע מרגלו של נואל אוט השווייצרי, כחמש מאיות השנייה לפני שריקת הסיום. ניצחון זה צימצם את קביעת הדירוג למקומות 9 עד 12. במשחק השני פגשה כפר קאסם את הנציגה הספרדית, מליסטאר מלילה, שלה הפסידה בתוצאה 3–4. בעקבות ההפסד לנציגה הספרדית, כפר קאסם קבעה את הדירוג הסופי שלה במאבק על מקומות 11 או 12 נגד הנציגה מבולגריה, ספרטק וארנה, שאותה ניצחה בתוצאה 2–5, כשאת כל השערים כובש לורנס הספרדי. ניצחון זה קבע את דירוגה של כפר קאסם כקבוצה במקום ה-11 מתוך 58 קבוצות שלקחו חלק בתחרות. כמו כן, מתוך עשרת המשחקים ששיחקה הקבוצה, היא ניצחה שמונה והפסידה רק בשניים.
הערות שוליים

↑  סנסציה בנתניה – נבחרת ישראל נצחה את נבחרת אנגליה 6:5 בכדורגל חופים.
↑  רשימת הקבוצות מהעונה הראשונה באתר הרשמי של הליגה
↑  רשימת הקבוצות מהעונה השנייה באתר הרשמי של הליגה
↑  מידע על השינויים והחידושים לקראת עונת 2008 באתר כאן נעים ובאתר הרשמי של הליגה
1 2 3 4 5 6 7 8 9 10 11 12  בעונות 2007 ובעונות 2010–2024 לא שוחק המשחק על המקום השלישי
↑  דנה סידי, כדורגל חופים: נבחרת ישראל הדהימה את יוון, באתר ynet, 30 ביוני 2007
↑  דנה סידי, כדורגל חופים: ישראל לא עלתה לאליפות אירופה, באתר ynet, 1 ביולי 2007
↑  מילן בן דוד, ‏כדורגל חופים: ישראל זכתה בטורניר היהלומים, באתר ONE‏, 10 באוגוסט 2007
↑  נבחרת ישראל מחזיקת גביע האתגר לעונת 2008
↑  אלופת העולם המשיכה את רצף הניצחונות - beachsoccer.com (באנגלית)
↑  כדורגל חופים: ברזיל הייתה גדולה על ישראל - one.co.il
↑  6:3 לנבחרת על גרמניה - sport5.co.il
↑  קבוצת יהלומי "ליסינג ישיר" תשתתף בגמר ליגת אלופות בעיר לנק, שווייץ
↑  עירוני ראש העין, סגנית אלופת ישראל, זומנה לטורניר בינ"ל בקפריסין
↑  נתניה הביסה את אלופת אסטוניה 4:10 בכדורגל חופים והעפילה לחצי הגמר
↑  נתניה הפסידה לאחר הארכה, 8:7 ולא העפילה לגמר ליגת האלופות כדורגל חופים
↑  פ.ס סקורפיונס בזל משווייץ היא אלופת אירופה בכדורגל חופים
↑  ראש העין זכתה בטורניר לימסול - nrg.co.il
↑  קנטונה הזמין את צחי אילוז לנבחרת האולסטאר של אירופה בכדורגל חופים
אלון מזרחי "האווירון" במסגרת משחק בליגה לכדורגל חופים נתניה 2007
קפטן הנבחרת צחי אילוז מניף את גביע טורניר היהלומים
אבי איבגי בהצלה
המוזיאון לאמנות האסלאם

| --- | --- |

 מידע כללי
 סוג:  אמנות מוסלמית
 כתובת:  רח' הפלמ"ח 2, ירושלים
 מיקום:  ירושלים 
 מדינה:  ישראל 
 מייסדים:  ורה ברייס סלומון
 מנהל:  גלעד לביאן
 הקמה ובנייה
 תקופת הבנייה:  ?–1974
 תאריך פתיחה רשמי:  אוקטובר 1974
 אדריכל:  ד"ר אלכסנדר פרידמן
 
 קואורדינטות:  31°46′07″N 35°12′46″E﻿ / ﻿31.768727777778°N 35.212836111111°E﻿ / 31.768727777778; 35.212836111111
 http://www.islamicart.co.il/
  (למפת ירושלים מוגדלת) המוזיאון לאמנות האסלאם(למפת ירושלים רגילה) המוזיאון לאמנות האסלאם(למפת הרי ירושלים רגילה) המוזיאון לאמנות האסלאם(למפת הרי ירושלים מוגדלת) המוזיאון לאמנות האסלאם
 
מוזיאון ל. א. מאיר לאמנות האסלאם הוקם על ידי ורה ברייס סלומונס בשנת 1974 לזכרו של הפרופסור אריה לאון מאיר  ומטרתו חקר אמנות האסלאם, והצגת מוצגים של אמנות האסלאם לציבור הרחב. המוזיאון ממוקם בגבול השכונות טלביה, קריית שמואל וקטמון הישנה בירושלים, בצומת רחוב הפלמ"ח  ורחוב הנשיא, בקרבת תיאטרון ירושלים ומשכן נשיאי ישראל. המוזיאון רשום כעמותה משנת 1994.
מוצגי המוזיאון

המוזיאון מציג כלי חרס, טקסטיל, תכשיטים ומוצגים נוספים של אמנות אסלאמית מכל רחבי ארצות האסלאם - מספרד שבמערב ועד הודו שבמזרח. במוזיאון תשע גלריות המרכזית בהם מציגה סקירה כללית על אמנות האסלאם מכל התקופות, חמש גלריות מסודרות לפי סדר כרונולוגי, שתי גלריות לתערוכות מתחלפות וגלריית השעונים.
מרבית מוצגי המוזיאון נרכשו על ידי ריצ'רד אטינגהאוזן (אנ') מכספה של הגב' ורה סלומונס, וקומץ פריטים נתרמו מאוספו של הפרופסור א. ל. מאיר. בין היתר מוצגים במוזיאון כלי משחק (שחמט, דומינו וקלפי משחק), כלי נשק (חרבות, קסדות), בדים ושטיחים, תכשיטים וחפצי זכוכית.
בקומה התחתונה של המוזיאון מוצג "אוסף השעונים של דויד ל. סלמונס", אחד משלושת האוספים החשובים בעולם של שעונים עתיקים, שרבים מהם נבנו על ידי השען-האמן אברהם-לואי ברגה.
בנוסף לכך יש במוזיאון תצוגת קבע של עיצובי פייזלי.
הקמת המוזיאון

מייסדת המוזיאון, ורה ברייס סלמונס, למדה בצעירותה אמנות ואף פרסמה מספר מחקרים בתחום, מצאה עניין רב בתרבות ובאמנות האסלאם. ורה מתחילה ללמוד אצל הפרופסור מאיר אמנות אסלאמית, ומרחיבה את הידע שלה בתחום. בשנות ה-60 ממנה ורה את הפרופסור ריצ'רד אטינגהאוזן, היסטוריון ומומחה עולמי לאמנות האסלאם, על מלאכת הקמת האוסף - שהפך לאחד האוספים החשובים והמשובחים לאמנות אסלאמית. במקביל מינתה ורה את הפרופסור אוטו קורץ (אנ') להקמת ספריה שהיוותה את הבסיס למכון חקר אמנות האסלאם על שם הפרופסור מאיר, בתקווה שלימוד הנושא והצגתו לציבור יביאו לקירוב בין יהודים לערבים במדינת ישראל (בשנת 2016 בישראל פורקה הספרייה, וחלקה הועבר לספריה הלאומית בירושלים). הגב' סלומונס הקדישה את המוזיאון לחוקר ל.א. מאיר.
אדריכל המוזיאון הוא ד"ר אלכסנדר פרידמן.
גנבת השעונים

אחת הגלריות מציגה את אוסף השעונים של דייוויד סלומונס - מרביתם שעונים נדירים מהמאות ה-18 וה-19 ומקורם באירופה. הנדירים שבין השעונים (ובהם שעון שנבנה עבור המלכה מארי אנטואנט ונקרא על שמה) נגנבו מהמוזיאון ב-1983, יחד עם פריטים נוספים. חלק מהפריטים אותרו ב-2006 בכספות שונות ברחבי אירופה. בשנת 2008 התגלה כי נעמן דילר, שנפטר בשנת 2004, היה הפורץ שגנב את השעונים. מבין 106 הפריטים השונים שנגנבו מהמוזיאון, אותרו והוחזרו 96. הפורץ נפטר בלי שהרוויח כמעט דבר מהגנבה משום שהבין שאם ימכור את הפריטים, ייתפס. הפריטים התגלו בעת שיורשיו ניסו למכור אותם. האוסף הוצג מחדש, בתערוכה שנקראה "הזמן הגנוב".
רוב השעונים סבלו מפגעי זמן ולחות, חלקם פורקו על מנת שיהיה קל יותר להסתירם ולכן היה צריך להעביר אותם טיפול מיוחד, בנוסף לטיפולי ניקוי ושימון הנעשים דרך שגרה בשעונים.